[pic] | EIROPAS KOPIENU KOMISIJA | Briselē, 29.6.2005 COM(2005) 287 galīgā redakcija KOMISIJAS PAZIŅOJUMS PADOMEI UN EIROPAS PARLAMENTAM Finanšu informācija par Eiropas Attīstības fondu IEVADS Šo dokumentu paredzēts pievienot 2006. gada budžeta projektam atbilstīgi nolīgumiem, kas noslēgti 1979. gadā budžeta procedūras laikā. Astotā panta 3. punktā 2003. gada 27. marta Finanšu regulā, ko piemēro 9. Eiropas Attīstības fondam[1] (še turpmāk „EAF”), paredzēts, ka šis dokuments tiks iesniegts Padomei līdz 15. jūnijam un ka šī informācija kalpos par pamatu starpposma saistību un maksājumu novērtējumam. Tāpat kā iepriekšējos gados šis dokuments aptver: - EAF īstenojumu 31.12.2004, - finansiālā īstenojuma prognozes tekošajam 2005. finanšu gadam, - paredzamos izdevumus 2006. finanšu gadam. Kopš 9. EAF stāšanās spēkā dalībvalstis veic tiešas iemaksas Eiropas Investīciju bankā (EIB) attiecībā uz 9. EAF instrumentiem, kuru vadību nodrošina EIB (ieguldījumu mehānisms un procentu likmju subsīdijas); tajā pašā laikā iemaksas attiecībā uz EIB vadītajiem agrākajiem instrumentiem (riska kapitāls un procentu likmju subsīdijas) turpina pārzināt Komisija. Šis paziņojums tātad skaidri nodala, no vienas puses, EIB maksājumus saskaņā ar 9. EAF un, no otras puses, Komisijas maksājumus (tostarp attiecībā uz EIB vadītajiem agrākajiem instrumentiem). Izņemot gadījumus, kad ir norādīts pretēji, visas saistību un maksājumu summas, kas minētas šajā Paziņojumā, ir „bruto”, proti, pirms attiecīgajiem atvilkumiem – saistību atcelšana un atgūšana. Šī pieeja atbilst tai, ko piemēro Eiropas Savienības vispārējam budžetam. Komisija 2004. gadā izlaboja atsevišķus darījumus, kas bija veikti ar Stabex instrumentu. Lai šajā paziņojumā varētu sniegt skaitļus, kuri atbilst reālajai saimnieciskajai situācijai, ietekme ir sadalīta pa attiecīgajiem gadiem (2001. – 2004.). Detalizētāki dati par šo korekciju ir sniegti 1. pielikumā, kas pievienots tehniskajam pielikumam „Ziņojumā par EAF finanšu pārvaldi 2004. finanšu gadā”, kurš būs pieejams 2005. gada jūnijā. VISPāRēJS PāRSKATS UN SINTēZE Pirmajā tabulā sniegts vispārējs pārskats par 2004. gada izpildi, kā arī atjauninātās izpildes perspektīvas 2005. un 2006. gadam. Attiecībā uz EAF īstenojumu 2004. gadā, saistībās notikusi neliela kavēšanās salīdzinājumā ar 2004. gada oktobra prognozēm (skatīt 1.2.1.), taču to varētu novērst nākošo gadu laikā. Maksājumi bija augstākie EAF vēsturē. Attiecībā uz 2005. un 2006. finanšu gadu Komisija ir atjauninājusi prognozes, kas sniegtas 2004. gada oktobra Paziņojumā[2], attiecībā uz katru ĀKK[3] valsti un AZT[4]. Tāpat kā 2004. gadā, tā ir veltījusi īpašu uzmanību maksājumu novērtēšanai. Tam bija divi iemesli: no vienas puses Komisija centās ierobežot risku, ka dalībvalstis savā valsts budžetā veido pārāk lielus uzkrājumus; no otras puses, Komisija vēlējās būt pārliecināta, ka ir pietiekoši līdzekļu EAF vajadzībām, lai izvairītos no tādām līdzekļu nepietiekamības problēmām, kādas radās 2003. gada beigās un 2004. gada maijā. Arī EIB atjauninājusi savas prognozes gan attiecībā uz 9. EAF, gan iepriekšējo EAF instrumentiem. Kopējie rādītāji ir iekļauti šajā dokumentā. Kā ierasts, šie novērtējumi tiks pārskatīti oktobra Paziņojumā. Komisijas un EIB saistībām kopā vajadzētu būt nedaudz vairāk nekā 4 miljardi eiro 2005. gadā un 3,6 līdz 3,7 miljardi eiro 2006. gadā, lai līdz 2007. gada beigām varētu pilnībā izmantot finanšu shēmu, kas ieviesta ar Kotonū nolīgumu (ieskaitot arī no iepriekšējiem EAF pārņemtos līdzekļus). Maksājumiem pirmo reizi vajadzētu sasniegt aptuveni 3 miljardus eiro 2005. gadā. Sākotnējais novērtējums 2006. gadam ir 3,2 līdz 3,3 miljardi eiro. Jaunie novērtējumi 2005. un 2006. gadam, kas aptver sākotnējo novērtējumu attiecībā uz viena miljarda, nosacītās atlikuma summas, izmantojumu, detalizētā veidā ir sniegti dokumenta 2. un 3. punktā, turpretī 4. punktā sniegta atjaunināta bilance, kā arī iemaksas, kas jāveic dalībvalstīm. Kopsavilkums ir sniegts 3. tabulā. Trešajā pielikumā sniegts iemaksu sadalījums pa daļām katrai dalībvalstij. Grafiks še turpmāk parāda saistību un maksājumu attīstību. Tas skaidri norāda strukturālo pieauguma tendenci maksājumos, sākot no 2000. gada. [pic] ---- Saistības ___ Maksājumi 1. tabula – Atjaunināts saistību un maksājumu novērtējums (miljonos eiro) 2004 | 2005 | 2006 | 2004. gada oktobra Paziņojums[5] | Īstenojums | 2004. gada oktobra Paziņojums[6] | Atjaunināšana | 2004. gada oktobra Paziņojums | Atjaunināšana | SAISTĪBAS | Tradicionālie Komisijas instrumenti | 2.597 | 2.343 | 3.303 | 3.290 | 2.635 | Facilité "Paix" | 250 | 250 | - | - | - | Stabex | 10 | 10 | 10 | Facilité de l'Eau | 3 | 45 | 197 | 80 | 125 | Papildu 750 miljoni eiro | 120 | 330 | Kopā Komisija | 2.850 | 2.648 | 3.500 | 3.500 | 3.100 | EIB instrumenti 9. EAF | 335 | 314 | 555 | 610 | 550 | KOPĀ | 3.185 | 2.962 | 4.055 | 4.110 | 3.500 | 3.650 | MAKSĀJUMI | Tradicionālie Komisijas instrumenti | 2.282 | 2.267 | 2.367 | 2.296 | 2.372 | EIB agrākie instrumenti | 170 | 153 | 135 | 92 | 72 | Facilité "Paix" | 22 | 37 | 61 | 80 | 95 | Facilité de l'Eau | 1 | 0 | 57 | 14 | 38 | Papildu 750 miljoni eiro | 0 | 153 | Starpsumma | 2.475 | 2.457 | 2.620 | 2.482 | 2.730 | Stabex | 7 | 17 | 20 | RDCongo | 0 | 89 | Kopā Komisija | 2.475 | 2.464 | 2.620 | 2.588 | 2.750 | EIB instrumenti 9. EAF | 94 | 93 | 222 | 445 | 489 | KOPĀ | 2.569 | 2.557 | 2.842 | 3.033 | 3.400 | 3.239 | 1. EIROPAS ATTīSTīBAS FONDU īSTENOšANA 2004. GADA 31. DECEMBRī 1.1. Pieejamie līdzekļi 2004. gada 31. decembrī Pretēji skaitļiem, kas sniegti pārējā dokumenta daļā, skaitļi, kuri sniegti šajā 1.1. punktā un kuri attiecas uz saistībām un maksājumiem, ir norādīti „neto”, t.i., ievērojot saistību atcelšanu un atgūšanu. Tas nepieciešams, lai noteiktu pieejamo līdzekļu apjomu, ko parasti nosaka „neto”. Ieskaitot no iepriekšējiem EAF pārņemtos līdzekļus, kopējā piešķīrumu summa, kas bija Komisijas un EIB rīcībā saskaņā ar 9. EAF, gada beigās bija 16149 miljoni eiro. No šīs summas aptuveni 6475 miljoni eiro bija piesaistīti. Atlikums (9674 miljoni eiro) tiks piesaistīts pirms 2007. gada beigām. Šajos skaitļos ņemta vērā 250 miljonu eiro mobilizācija no 1 miljarda, nosacītās atlikuma summas, Facilité Eau vajadzībām. Turpretī atlikums (750 miljoni eiro) neietilpst summā, kas pieejama piešķīrumiem. Detalizētāki skaitļi ir sniegti 1. pielikumā. 1.2. Eiropas Attīstības fondu īstenošana 2004. gadā 1.2.1. Saistības Pēc 2003. gada, kurā tika sasniegts jaunu saistību rekords (4135 miljoni eiro) sakarā ar 9. EAF salīdzinoši novēlotu stāšanos spēkā, 2004. gadā saistības nokritās līdz līmenim, kuru var uzskatīt par normālu (2962 miljoni eiro) otrajam gadam jaunā saistību posmā. Galvenokārt saistības no Komisijas puses (2648 miljoni eiro) nedaudz atpalika (7 %) no 2004. gada oktobra Paziņojumā izvirzītajiem mērķiem (2850 miljoni eiro). Šo starpību var izskaidrot ar to, ka nebija iespējams īstenot divus lielus projektus: lielu ceļu būvniecības projektu Ugandā (aptuveni 100 miljoni eiro), jo šī valsts neievēroja atsevišķus nosacījumus, un atjaunošanas programmu Sudānā (aptuveni 50 miljoni eiro), kuru nebija iespējams īstenot sakarā ar politisko situāciju, kas valdīja šajā valstī. Komisija atcēla saistības par 298 miljoniem eiro, tādējādi Komisijas „neto” saistības bija 2350 miljoni eiro. 1.2.2. Maksājumi Maksājumi, kas veikti 2004. gadā (2557 miljoni eiro Komisijai un EIB kopā), ir augstākais jebkad sasniegtais maksājumu līmenis, un tie apstiprina pozitīvo strukturālo tendenci attiecībā uz maksājumu apjomu. Ar summu 2464 miljoni eiro Komisija gandrīz īstenoja apjomu, kas tika paredzēts iepriekšējā gada oktobrī (2475 miljoni eiro). Ja Komisijas rīcībā būtu bijušas visas iemaksas, kas tika prasītas no dalībvalstīm pirms 2004. gada beigām, tā būtu varējusi veikt papildu maksājumu saskaņā ar programmu cīņai pret poliomielītu (41 miljons eiro), un izdevumi tādā gadījumā būtu sasnieguši 2505 miljonus eiro. EIB veica maksājumus 93 miljonu eiro apmērā, kas atbilst tās oktobra prognozei. Komisijas atgūtās summas un maksājumu korekcijas sasniedza 50 miljonus eiro, tādējādi Komisijas neto maksājumi kopā veidoja 2414 miljonus eiro. 1.2.3. Saistību un maksājumu sadalījums pa instrumentiem Informatīvos nolūkos 2. pielikuma tabulā sniegts izdevumu sadalījums pa instrumentiem 2003. un 2004. gadā. 1.2.4. Finanšu plūsma 2004. gadā Nākamajā tabulā attēlots 2004. gada sākuma un beigu atlikums, dalībvalstu veiktās iemaksas EAF, kā arī maksājumi. Šī tabula neaptver ne maksājumus, kas veikti sakarā ar Stabex instrumentu (7,3 miljoni eiro), ne īpašos pasākumus RDCongo (0,1 miljons eiro), jo šie izdevumi tika veikti, izmantojot speciālos kontus, kuros dalībvalstis jau bija pārskaitījušas līdzekļus un kam nebija nepieciešami jauni finanšu līdzekļi, kuru iegūšanai pieprasāmas parastās iemaksas. Tiek uzsvērts, ka Komisijai ir izdevies pabeigt 2004. finanšu gadu ar aptuveni 62 miljonu eiro finanšu līdzekļu atlikumu tekošajos kontos. Šis līmenis ir zemāks nekā iepriekšējos gados, un tas pierāda, ka Komisija dara visu iespējamo, lai efektīvi izmantotu finanšu resursus, ko dalībvalstis nodod tās rīcībā. Sakarā ar Padomes 2004. gada novembra lēmumu par 100 miljonu eiro pārskaitījumu Komisijas kasei, EIB finanšu gada beigu atlikums bija aptuveni 8 miljoni eiro. 2. Tabula Finanšu plūsma 2004. gadā (tekošie norēķini) (miljoni eiro) Komisija | EIB | KOPĀ | 9. EAF | Atlikums 01.01.2004. | 82,3 | 67,5 | 149,7 | Dalībvalstu iemaksas 2004. gadā: | 2.315,0 | 25,0 | 2.340,0 | 1. daļa | 725,0 | 125,0 | 850,0 | 2. daļa | 1.100,0 | 0,0 | 1.100,0 | 3. daļa | 390,0 | 0,0 | 390,0 | EIB pārskaitījums Komisijai | 100,0 | -100,0 | 0,0 | 2003. gada iemaksas, kas pārskaitītas 2004. gadā | 95,8 | 8,5 | 104,3 | 2004. gada iemaksas, kas pārskaitītas 2003. gadā | -1,4 | -1,4 | 2004. gada iemaksas, kas pārskaitītas 2005. gadā | -42,4 | -42,4 | Procenti un citi atvasinājumi | 19,0 | 19,0 | Atgūšana un korekcijas | 50,3 | 50,3 | Maksājumi | -2.456,9 | -93,1 | -2.550,0 | Atlikums 31.12.2004.[7] | 61,7 | 7,8 | 69,5 | 2. FINANSIāLā īSTENOJUMA PROGNOZES 2005. UN 2006. FINANšU GADAM 2.1. Saistības 2.1.1. 2005. finanšu gads Atgādinājums | Savā 2004. gada oktobra Paziņojumā[8] Komisija un EIB novērtēja 2005. gadā īstenojamo saistību līmeni 4055 miljonu eiro apmērā, kas sadalīti šādi: - 555 miljoni eiro instrumentiem, ko vada EIB saskaņā ar 9. EAF, un - 3500 miljoni eiro Komisijas vadītajiem instrumentiem. Šis skaitlis aptver 250 miljonu eiro mobilizāciju Facilité de l’Eau vajadzībām kā pirmo daļu no nosacītā 1 miljarda eiro, par ko Padome pieņēma lēmumu[9] 2004. gada martā. Situācija 2005. gada 30. aprīlī - Laikā no 1. janvāra līdz 30. aprīlim EIB bija īstenojusi saistības kopā par 126 miljoniem eiro saskaņā ar ieguldījumu mehānismu instrumentu un aptuveni par 33 miljoniem eiro saskaņā ar procentu likmju subsīdijām (9. EAF). - Attiecībā uz Komisijas vadītajiem instrumentiem, tika piesaistīti 297 miljoni eiro. Ir jāatgādina, ka sakarā ar saistību apstiprinājuma procedūru gada pirmajā pusē rodas ievērojami „gaidošo” saistību uzkrājumi. Galvenokārt ir runa par projektu priekšlikumiem, ko izskata Komisija un attiecībā uz kuriem ir vajadzīga apspriešanās ar dalībvalstīm. Šī summa 30. aprīlī bija 615 miljoni eiro. Tātad kopā īstenojums sasniedza 912 miljonus eiro (jau apstiprinātās un pieņemšanas procesā esošās saistības). Īstenojuma perspektīvas 2005. gada beigās - EIB prognozē palielinājumu 2005. gadam no 555 miljoniem uz 610 miljoniem eiro (+55 miljoni eiro). No šiem 610 miljoniem eiro 537 miljoni ir paredzēti ieguldījumu mehānismam un 73 miljoni eiro – darbībām, kam var piešķirt procentu likmju subsīdijas. - Komisijas jaunie novērtējumi 3500 miljonu eiro apmērā apstiprina kopējo summu, kas bija paziņota jau 2004. gada oktobrī, un tie vēl joprojām ir īpaši ambiciozi šajā posmā, tomēr ļauj ievērot paredzēto grafiku, lai pilnībā izmantotu finanšu shēmu līdz 2007. gada beigām. Šī summa aptver 80 miljonus eiro Facilité de l’Eau vajadzībām (no pirmās daļas 250 miljoni eiro, kas apstiprināta 2004. gadā). Attiecībā uz papildu 750 miljonu eiro mobilizāciju (atlikums no nosacītā viena miljarda eiro), 120 miljoni eiro ir iekļauti šajā novērtējumā iepriekš. Šī summa atbilst Komisijas priekšlikumam par papildu dotāciju izmantošanu. To vajadzēs pielāgot saskaņā ar Padomes pieņemto lēmumu. - Kopumā pēc pašreizējām aplēsēm saistības sastāda 4110 miljonus eiro (+55 miljoni eiro). 2.1.2. 2006. finanšu gads Ja 2004. gada oktobra Paziņojumā Komisija savos aprēķinos 2006. gadam pamatojās uz saistību grafiku, kāds tas parasti bijis iepriekšējiem EAF, tad pašlaik tā pamatojas uz konkrētiem projektiem. Pieņemot, ka no papildu 750 miljoniem eiro 330 miljoni eiro varētu tikt piesaistīti, paredzamās saistības ir 3100 miljoni eiro. Attiecībā uz jaunajiem EIB vadītajiem instrumentiem, Banka paredz piesaistīt 550 miljonus eiro. Tādējādi kopumā saistības (Komisija un EIB) būs 3650 miljoni eiro. Šāda augsta līmeņa saglabāšana liecina par Komisijas un EIB apņēmību pilnībā izmantot summas, kas atvēlētas saskaņā ar Kotonū nolīgumu. 2.2. Maksājumi 2.2.1. 2005. finanšu gads Atgādinājums 2004. gada oktobrī[10] Komisija un EIB 2005. gadam paredzēja kopumā 2842 miljonus eiro, kas sadalīti šādi: - 222 miljoni eiro instrumentiem, ko vada EIB saskaņā ar 9. EAF, un - 2620 miljoni eiro Komisijas vadītajiem instrumentiem (tostarp agrākie EIB instrumenti). Izpildes situācija 2005. gada 30. aprīlī - 2004. gada 30. aprīlī EIB bija veikusi maksājumus 41 miljona eiro apmērā. - Komisija bija samaksājusi 535 miljonus eiro. Tas ir vairāk nekā tajā pašā periodā iepriekšējos gados. Papildus šīm summām par aptuveni 126 miljoniem bija dots rīkojums, bet tie vēl nebija īstenoti. Īstenojuma perspektīvas 2005. gada beigām - EIB ir paaugstinājusi savas prognozes no 222 miljoniem eiro 2004. gada oktobrī uz 445 miljoniem eiro pašlaik (+223 miljoni eiro). No šiem 445 miljoniem eiro 372 miljoni ir paredzēti ieguldījumu mehānismam un 73 miljoni eiro – darbībām, kam var piešķirt procentu likmju subsīdijas. - Tāpat kā iepriekšējā gadā Komisija ir pievērsusi īpašu uzmanību maksājumu novērtējumu atjaunošanai. Katrai valstij tika veiktas prognozes par katru projektu (saistībām) un katru līgumu. Jaunais aprēķins paredz kopējo summu Komisijai 2588 miljonu eiro apmērā, kas ir tuva 2004. gada oktobra novērtējumam (2620 miljoni eiro). Nelielais kritums izskaidrojams, pirmkārt, ar EIB maksājumu korekciju uz leju no 135 miljoniem eiro uz 92 miljoniem eiro maksājumiem saskaņā ar agrākajiem instrumentiem (riska kapitāls un procentu likmju subsīdijas). Otrkārt, kritums izskaidrojams ar paredzēto izdevumu samazināšanos Facilité de l’Eau vajadzībām no 57 miljoniem eiro uz 14 miljoniem eiro (maksājumi, iespējams, tiks sadalīti ilgākā laika periodā nekā sākotnēji paredzēts; arī lielie priekšlikumu iesniegšanas uzaicinājuma panākumi rada nelielu kavēšanos līgumu piešķiršanā). Attiecībā uz 750 miljonu eiro mobilizāciju (atlikums no nosacītā viena miljarda eiro), nekādas summas šajā posmā nav piesaistītas. Situācija tiks vēlreiz izvērtēta 2005. gada oktobra Paziņojumā. - Kopumā Komisijai un EIB kopā vajadzīgi 3033 miljoni eiro, kas ir par 191 miljonu eiro vairāk salīdzinājumā ar iepriekšējā gada oktobra novērtējumu (2842 miljoni eiro). 2.2.2. 2006. finanšu gads Paredzams, ka 2006. finanšu gadam būs nepieciešami 3239 miljoni eiro, ko veido: - 489 miljoni eiro EIB saskaņā ar 9. EAF, no kuriem 39 miljoni eiro procentu likmju subsīdijām; - 2750 miljoni eiro Komisijas vadītajiem tradicionālajiem instrumentiem. Tā kā šie skaitļi attiecas uz salīdzinoši tālu nākotni, tos vajadzētu interpretēt ļoti piesardzīgi. 3. PAREDZēTā FINANSIāLā SITUāCIJA 2005. UN 2006. GADā 3. tabula: Paredzamā finansiālā situācija 2005. un 2006. gadam. (miljonos eiro) Oktobra | Pārskatīšana | Paziņojums[11] | Komi- | EIB | KOPĀ | Komi- | EIB | KOPĀ | sija | 9. EAF | sija | 9. EAF | Atlikums 31.01.2005. | 82 | 7 | 89 | 62 | 8 | 70 | 2004. gada iemaksas, kas pārskaitītas 2005. gadā | - | 0 | 42 | - | 42 | 2005. gada iemaksas, no kurām: | 2.560 | 222 | 2.782 | 2.385 | 460 | 2.845 | 1. daļa (apstiprināts) | 1.360 | 60 | 1.420 | 1.360 | 60 | 1.420 | 2. daļa | 800 | 99 | 899 | 750 | 300 | 1.050 | 3. daļa | 400 | 63 | 463 | 275 | 100 | 375 | Procenti | 5 | - | 5 | 5 | - | 5 | Atgūšana | 50 | - | 50 | 50 | - | 50 | Maksājumi | -2.620 | -222 | -2.842 | -2.482 | -445 | -2.927 | Atlikums 31.12.2005. | 77 | 7 | 84 | 62 | 23 | 85 | 2006. gada iemaksas | 2.720 | 500 | 3.220 | Procenti | 5 | - | 5 | Atgūšana | 50 | - | 50 | Maksājumi | -2.780 | -489 | -3.269 | Atlikums 31.12.2006. | 57 | 34 | 91 | Sakarā ar kraso pieaugumu maksājumu prognozēs, EIB pieprasa paaugstināt iemaksas par 238 miljoniem eiro 2005. gadā (460 miljoni eiro salīdzinājumā ar 222 miljoniem oktobrī). Komisijas kopējo maksājumu prognozes būtiski neatšķiras no oktobra novērtējuma. Tomēr šeit ir jāatņem summas, kas tiks maksātas no Stabex drošības konta un RDCongo īpašā konta (vēlēšanas), kas ir 106 miljoni eiro (skatīt 1. tabulu), jo šiem izdevumiem nav nepieciešami jauni finanšu līdzekļi no dalībvalstīm. Turklāt, ņemot vērā arī 42 miljonus eiro, kas pārskatīti 2005. gada janvārī kā 2004. gada iemaksas, 2005. gada iemaksu kopsumma var tikt samazināta par 175 miljoniem eiro. Šis samazinājums būtiksi kompensē EIB pieprasīto iemaksu paaugstinājumu. Trešajā tabulā norādīta summa trijiem pieprasījumiem veikt iemaksas. Ir ievērojami palielinājusies EIB pieprasītā summa 2. daļai (300 miljoni eiro). Lai dalībvalstis varētu labāk tikt galā ar šo pieaugumu, Komisija piekrīt nedaudz pazemināt 2. daļu salīdzinājumā ar oktobra prognozēm (no 800 miljoniem uz 750 miljoniem eiro). Sakarā ar maksājumu labāku sadalījumu pa visu gadu, Komisija prasa, lai iemaksu 3. daļa, kas ir mazāka nekā agrāk, kompensētu 2. daļu. Iemaksu sākotnējais novērtējums 2006. gadam ir 3160 miljoni eiro. Iemaksu pieaugums laikā no 2003. līdz 2006. (novērtējums) gadam ir ievērojams (2003. gadā 2200 miljoni eiro; 2004. gadā 2440 miljoni eiro; 2005. gadā 2845 miljoni eiro), un tas izskaidro EAF efektivitātes palielināšanos. 4. NāKOTNE Komisija atkārto savu apņemšanos darīt visu, lai izmantotu fondus, kas atvēlēti saskaņā ar Kotonū nolīgumu (tostarp no 6., 7. un 8. EAF uz 9. EAF pārnestos atlikumus), līdz 2007. gada beigām. Tomēr ir skaidrs, ka tas, kādā mērā šis mērķis tiks sasniegts, nav atkarīgs tikai no Komisijas. Patiesībā, sakarā ar sadarbības nolīgumu (Lomē, Kotonū) īpašo raksturu, proti, ka tie ir balstīti uz partnerattiecību principa, EAF izpildes ritms ir atkarīgs no ĀKK valstu absorbcijas kapacitātes (pietiekoši stabila politiskā situācija, pārvaldības minimums, u.c.). Komisija turpinās tās atbalstīt, sniedzot valsts kredītrīkotājiem visu iespējamo tehnisko palīdzību un, vajadzības gadījumā, ierosinot korekcijas pasākumus, vēlākais, kad veikta paredzēto līdzekļu pārdale pēc gala pārbaudes 2006. gadā. 1. PIELIKUMS EAF (6. līdz 9.) konsolidēts pārskats ĀKK valstīs un AZT 2004. gada 31. decembrī (miljonos eiro) Komisijas pārvaldībā | Piešķīrumi | Saistības | Maksājumi[12] | Valsts un teritoriālie piešķīrumi | 23 975 | 17 522 | 11 209 | CDE[13], CTA[14] un APP[15] | 65 | 65 | 28 | Ilgtermiņa attīstības rezerve | 430 | 0 | 0 | Reģionālā sadarbība | 6 197 | 5 021 | 3 023 | Procentu likmju subsīdijas | 395 | 395 | 352 | Riska kapitāls (6. līdz 8. EAF) | 2 566 | 2 566 | 2 137 | Strukturālo pielāgojumu programma | 2 747 | 2 747 | 2 634 | Ārkārtas palīdzība | 724 | 724 | 720 | Palīdzība bēgļiem | 298 | 298 | 263 | Stabex | 3 853 | 3 853 | 3 407 | Sysmin | 703 | 703 | 563 | Procentu izlietojums | 38 | 38 | 30 | Pārņemšana no 1. līdz 5. EAF | 441 | 441 | 393 | Parāda samazināšana (7. un 8. EAF) | 1 100 | 1 100 | 1 100 | Pētījumi un AT[16] AZT vajadzībām | 2 | 1 | 0 | Īstenošanas izdevumi | 125 | 125 | 55 | Īpašā palīdzība RDCongo | 107 | 92 | 0 | Dažādi ieņēmumi | 36 | 2 | 0 | Starpsumma | 43 802 | 35 692 | 25 914 | EIB pārvaldībā | Procentu likmju subsīdijas | 188 | 0 | 0 | Ieguldījumu mehānisms | 2 057 | 680 | 97 | Starpsumma | 2 245 | 680 | 97 | VISS KOPĀ (6. līdz 9. EAF) | 46 047 | 36 372 | 26 011 | Pretēji citām šajā dokumentā minētajām summām, šajā tabulā sniegtie skaitļi ir „neto”, t.i., ievērojot atceltās saistības un atgūšanu (tas nepieciešams, lai noteiktu pieejamo līdzekļu apjomu, kas parasti ir „neto”). 2. PIELIKUMS Izdevumu sadalījums instrumentiem 2003. un 2004. gadā (miljoni eiro) 2003 | 2004 | saistības | maksājumi[17] | saistības | maksājumi | PROGRAMMAS, KO VADA KOMISIJA | 6. līdz 8. EAF Indikatīvās programmas | Kopā | 213,2 | 1.073,0 | 0 | 1 075,1 | Bez indikatīvajām programmām | Procentu likmju subsīdijas | 13,6 | 8,5 | - | 9,8 | Ārkārtas palīdzība | 2,3 | 6,4 | - | 2,5 | Palīdzība bēgļiem | - | 32,1 | - | 26,9 | Riska kapitāli | 240,3 | 226,6 | - | 143,3 | Iežguves produkti | 2,5 | 40,3 | - | 27,4 | Stabex | 7,7 | 109,3 | 9.6 | 7,3 | Strukturālo pielāgojumu programma | 5,0 | 174,5 | - | 89,7 | Parāda samazināšana (PPTE) | - | 209,0 | - | - | Pārskatījumi no citiem fondiem | 3,0 | 17,8 | - | 11,2 | Procentu izlietojums | 11,5 | 7,7 | - | 16,4 | Pētījumi un tehniskā palīdzība AZT | 0,7 | 0,3 | - | 0,0 | Kopā | 286,5 | 832,4 | 9,6 | 334,5 | 9. EAF + pārejas pasākumi | Finanšu shēma A | 1 918,5 | 162,9 | 1 739,5 | 654,7 | Finanšu shēma B | 220,3 | 44,8 | 230,2 | 144,4 | Reģionālie projekti | 177,6 | 1,6 | 134,1 | 12,3 | Iekšējie ĀKK Kotonū projekti | 759,8 | 230,4 | 413,6 | 158,9 | Īstenošanas izdevumi | 154,8 | 93,8 | 56,6 | Citi | 37,9 | 27,0 | 27,7 | Kopā | 3 268,8 | 439,6 | 2 638,2 | 1 054,6 | Kopā Komisijas pārvaldītie līdzekļi | 3 768,5 | 2 345,0 | 2 647,8 | 2 464,3 | PROGRAMMAS, KO VADA EIB (9. EAF) | Ieguldījumu mehānisms | 366,2 | 4,0 | 314,2 | 93,1 | KOPĀ EAF | 4 134,7 | 2 349,1 | 2 962,0 | 2 557,4 | 3. PIELIKUMS IEMAKSAS EAF 2005. FINANŠU GADAM (eiro) VALSTS | CLE | 1. daļa | 2. daļa | 3. daļa | KOPĀ | |8. EAF |pārskaitīts |pārskaitīts |jāpārskaita |jāpārskaita |jāpārskaita |jāpārskaita |daļas | | |% |EIB |Komisijai |EIB |Komisijai |EIB |Komisijai |. | |VĀCIJA |23,36 |14.016.000 |317.696.000 |70.080.000 |175.200.000 |23.360.000 |64.240.000 |664.592.000 | |BEĻĢIJA |3,92 |2.352.000 |53.312.000 |11.760.000 |29.400.000 |3.920.000 |10.780.000 |111.524.000 | |DĀNIJA |2,14 |1.284.000 |29.104.000 |6.420.000 |16.050.000 |2.140.000 |5.885.000 |60.883.000 | |SPĀNIJA |5,84 |3.504.000 |79.424.000 |17.520.000 |43.800.000 |5.840.000 |16.060.000 |166.148.000 | |FRANCIJA |24,30 |14.580.000 |330.480.000 |72.900.000 |182.250.000 |24.300.000 |66.825.000 |691.335.000 | |GRIEĶIJA |1,25 |750.000 |17.000.000 |3.750.000 |9.375.000 |1.250.000 |3.437.500 |35.562.500 | |ĪRIJA |0,62 |372.000 |8.432.000 |1.860.000 |4.650.000 |620.000 |1.705.000 |17.639.000 | |ITĀLIJA |12,54 |7.524.000 |170.544.000 |37.620.000 |94.050.000 |12.540.000 |34.485.000 |356.763.000 | |LUKSEMBURGA |0,29 |174.000 |3.944.000 |870.000 |2.175.000 |290.000 |797.500 |8.250.500 | |NĪDERLANDE |5,22 |3.132.000 |70.992.000 |15.660.000 |39.150.000 |5.220.000 |14.355.000 |148.509.000 | |PORTUGĀLE |0,97 |582.000 |13.192.000 |2.910.000 |7.275.000 |970.000 |2.667.500 |27.596.500 | |APVIENOTĀ KARALISTE |12,69 |7.614.000 |172.584.000 |38.070.000 |95.175.000 |12.690.000 |34.897.500 |361.030.500 | |AUSTRIJA |2,65 |1.590.000 |36.040.000 |7.950.000 |19.875.000 |2.650.000 |7.287.500 |75.392.500 | |SOMIJA |1,48 |888.000 |20.128.000 |4.440.000 |11.100.000 |1.480.000 |4.070.000 |42.106.000 | |ZVIEDRIJA |2,73 |1.638.000 |37.128.000 |8.190.000 |20.475.000 |2.730.000 |7.507.500 |77.668.500 | |KOPĀ |100,00 |60.000.000 |1.360.000.000 |300.000.000 |750.000.000 |100.000.000 |275.000.000 |2.845.000.000 | | [1] OV L 83, 1.4.2003., 1. lpp. [2] KOM(2004) 763 galīgais, 19.11.2004. EAF - Novērtējums saistībām, maksājumiem un iemaksām, kas dalībvalstīm veicamas, 2004. un 2005. finanšu gadam, un paredzamās saistības un maksājumi no 2006. līdz 2009. finanšu gadam [3] Āfrikas, Karību jūras reģiona un Klusā okeāna valstis. [4] Aizjūras zemes un teritorijas. [5] Saskaņā ar grozījumiem, kas pieņemti, iesniedzot Padomē (skatīt Padomes 2004. gada 6. decembra dokumentu Nr. 194/04 ACP) [6] Identiska iepriekšējai parindei [7] Bez 2005. gada iemaksām 180,4 miljoni eiro, kas pārskaitītas 2004. gada decembra beigās. [8] Skatīt 2. parindi. [9] Padomes 2004. gada 22. marta Lēmums Nr. 2004/289 [10] Skatīt 5. parindi. [11] Skatīt 5. parindi. [12] Saskaņā ar Stabex koriģēšanu 4,4 miljoni eiro, kas ir samaksāti Etiopijai, vēl nav koriģēti EAF grāmatvedībā, un tos koriģēs 2005. gadā. [13] Uzņēmuma attīstības centrs [14] Lauksaimniecības un lauku sadarbības tehniskais centrs [15] Apvienotā parlamentārā asambleja [16] Tehniskā palīdzība [17] Skatīt 12. parindi. [pic] [pic] [pic] [pic] [pic] [pic] [pic] [pic] [pic] [pic] [pic] [pic]